Kārlis Širrens (mācītājs)

Kārlis Hieronīms Širrens (Carl Hieronymus Schirren, 1796-1848) bija vācbaltiešu luterāņu mācītājs. Rīgas Latviešu Jāņa skolas dibinātājs (1838).Datubāze „Latviešu grāmatniecības darbinieki līdz 1918. gadam"

 Dzīvesgājums 
Dzimis 1796. gada 26. aprīlī Rīgā tirgoņa Gerharda Hieronīma Širrena (1761-1818) un viņa sievas Albertīnes Dorotejas Juliānas Rikmanes ģimenē. Viņa tēvs bija cēlies no Jaunjelgavas.www.geni.com Mācījās Rīgas Domskolā un Vidzemes guberņas ģimnāzijā. Studēja teoloģiju Tērbatas universitātē (1814-1817), Heidelbergas universitātē (1818-1819) un Berlīnes universitātē (1819-1820). Strādāja par privātskolotāju Rīgā (1820-1821) un mājskolotāju Iecavā. 

No 1822. gada bija Rīgas Jāņa baznīcas diakons (1822-1846). Apprecējās ar Mariju Juliānu Štālu, 1826. gadā viņiem piedzima vēlākais vēsturnieks Kārlis Kristiāns Gerhards Širrens. 1838. gadā viņš nodibināja Rīgas Latviešu Jāņa skolu, 1841. gadā Rīgas Latviešu Bībeles palīgbiedrību. Sava draudzē izplatīja latviešu grāmatas: "Biblia" (1825), H. Hāgemeistera "Ziņas par Drustu draudzes baznīcu, muižām un zemniekiem" (1838), "Tā Jauna derība" (1840).

Dažus gadus pirms nāves bija Rīgas Jāņa baznīcas virsmācītājs (1846-1848). Miris 1848. gada 4. maijā Rīgā.

 Atsauces 

Kategorija:Vācbaltieši
Kategorija:Luterāņu mācītāji
Kategorija:1796. gadā dzimušie
Kategorija:1848. gadā mirušie
Kategorija:Rīgā dzimušie